stanford-oval/wikipedia huggingface dataset:
Thomas Wayne
Taustaa

Thomas Wayne on Bruce Waynen eli Batmanin isä ja Martha Waynen aviomies. Thomas Wayne oli ammatiltaan lääkäri ja Gotham Cityn entinen hyväntekijä. Thomas Wayne peri Waynen perheen omaisuuden Patrick Waynen jälkeen. Kun Thomas Wayne ja hänen vaimonsa murhataan katuryöstössä, Bruce inspiroituu taistelemaan rikollisuutta vastaan ​​Gothamissa Batmanina. Detective Comicsin numerossa 235 tarinassa The First Batman kerrotaan, että rikollispomo Lew Moxon oli määrännyt Joe Chill nimisen rikollisen murhaamaan Thomas Waynen kostona Waynen aiheutettua menneisyydessä tämän pidättämisen poliisin toimesta.
Tarinassa Batman: Pitkä pyhäinpäivä paljastetaan, että Thomas Wayne pelasti gangsteri Carmine Falconen hengen. Falconen isä Vincent Falcone tuli Waynen kartanoon ja rukoili Thomasia pelastamaan kuolevansa poikansa, jota kilpaileva gangsteri Luigi Maroni oli ampunut. Thomas halusi viedä nuoremman Falconen sairaalaan, mutta Vincent vaati, ettei kukaan tiedä ampumisesta; leikkaus tehtiin siis ruokasalissa Alfredin avustamana. Pelastettuaan Carminen hänelle tarjottiin palkintoa tai palvelusta, mutta hän kieltäytyi hyväksymästä minkäänlaista maksua. Thomasin tietämättä nuori Bruce katseli tätä kaikkea hiljaisuudessa kaukaa. Vuosia myöhemmin Bruce pohtii, olisiko Gotham voinut paremmin, jos hänen isänsä olisi antanut Falconen kuolla; Alfred vastaa, että Thomas olisi auttanut kaikkia apua tarvitsevia.
Tarinassa Batman: R.I.P. paljastetaan, että Thomas Wayne ja Martha Wayne viettivät kaksoiselämää ja osallistuivat salaa rikollisiin yrityksiin, huumeiden väärinkäyttöön ja orgioihin samalla kun he esittivät kunniallisia ulkomaailmalle. Väitetyt todisteet paljastetaan kuitenkin olleen väärennöksiä tarinan jälkimainingeissa.
Tarinassa Superman/Batman #50 paljastuu, että ollessaan ajomatkalla raskaana olevan Martha Waynen kanssa Thomas näkee kummallisen esineen putoavan maan päälle. Kun hän tarkastelee sitä, Thomasin tietoisuus siirtyy Kryptoniin ja esitetään holografisessa muodossa. Siellä hän kohtaa Jor-Elin, joka haluaa tietää, millainen maailma Maa on, sillä se on yksi monista mahdollisista ehdokkaista, johon hän lähettää poikansa Kal-Elin. Thomas kertoo Jor-Elille, että Maan ihmiset eivät ole täydellisiä, vaan ovat pohjimmiltaan hyviä ja ystävällistä rotua, joka kasvattaisi lapsen oikein ja vakuuttaa Jor-Elin lähettämään Kal-Elin sinne. Palattuaan kehoonsa Thomas käyttää Kryptonian-luotaimen tekniikkaa elvyttääkseen epäonnistuneen Wayne Enterprisesin. Vuosia myöhemmin muukalainen teknologia olisi Batmanin rikostentorjuntateknologian perusta. Thomas kirjasi kohtaamisensa päiväkirjaan, jonka Bruce löysi tulevaisuudessa.
Muussa mediassa

Elokuvassa Batman Thomas Waynea esittää David Baxt. Elokuvan Batman Forever takaumakohtauksessa Thomas Waynea esitti Michael Scranton.
Animaatioelokuvassa Justice League: The Flashpoint Paradox Thomas Waynea ääninäyttelee Kevin McKidd.
Televisiosarjassa Gotham Thomas Waynea esittää Grayson McCouch.
Elokuvassa Batman Begins Thomas Waynea esittää Linus Roache.
Elokuvassa Batman v Superman: Dawn of Justice Thomas Waynea esittää Jeffrey Dean Morgan.
Elokuvassa Joker Thomas Waynea esittää Brett Cullen.
Elokuvassa The Batman Thomas Waynea esittää Luke Roberts.
Televisiosarjassa Pennyworth Thomas Waynea esittää Ben Aldridge.
The King (vuoden 2005 elokuva)

| The King |
| --- | --- |
 Elokuvan juliste
Ohjaaja:  James Marsh
Käsikirjoittaja:  Milo Addica James Marsh
Tuottaja:  Milo Addica James Wilson
Säveltäjä:  Max Avery Lichtenstein
Kuvaaja:  Eigil Bryld
Leikkaaja:  Jinx Godfrey
Pääosat:  Gael García Bernal
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:  ContentFilm Edward R. Pressman Film FilmFour
Levittäjä:  Netflix
Ensi-ilta:  15. toukokuuta 2005 Cannesin elokuvajuhlilla
Kesto:  105 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The King on James Marshin ohjaama vuonna 2005 valmistunut elokuva, jonka pääosassa näyttelee Gael García Bernal.
Näyttelijät

| 0 | 1 | 2 |
| --- | --- | --- |
|  Gael García Bernal  | … |  Elvis Valderez   |
|  Laura Harring  | … |  Twyla Sandow   |
|  Paul Dano  | … |  Paul Sandow   |
|  Pell James  | … |  Malerie Sandow   |
|  William Hurt  | … |  pastori David Sandow   |
Juoni

García Bernal näyttelee Elvis Valderezia, kotiutuvaa merijalkaväen sotilasta, joka lähtee etsimään isäänsä, jota ei ole koskaan tavannut. Uskonnollisen heräämisen kokenut isä David Sandow toimii baptistikirkon pappina ja haluaa sulkea aviottoman poikansa uuden elämänsä ulkopuolelle kieltäen myös perheenjäseniään tapaamasta Elvistä. Elvis kuitenkin tutustuu 16-vuotiaaseen sisarpuoleensa Malerie'hin, ja heidän välilleen kehittyy intiimi seurustelusuhde. Kun Malerien veli Paul saa tietää tästä, hän etsii Elviksen käsiinsä ja ilmoittaa kertovansa suhteesta isälleen, jonka jälkeen pari ei enää tapaisi toisiaan. Elvis suuttuu Paulille ja puukottaa tämän kuoliaaksi. Vaikka hän paljastaa tekonsa Malerielle, heidän suhteensa jatkuu ja Malerie tulee raskaaksi. Lapsi jää kuitenkin syntymättä, koska Elvis tappaa myös Malerien ja isänsä vaimon Twylan sytyttäen lisäksi perheen talon tuleen. Elokuvan loppukohtauksessa palopaikalta poistuva Elvis ajaa baptistikirkkoon kertomaan isälleen tarvitsevansa sovintoa Jumalan kanssa.
Elvis (Gael García Bernal) ja Malerie (Pell James).
Tampereen Ilveksen SM-liigakausi 2012–2013

SM-liigakausi 2012–2013 oli Tampereen Ilveksen 38. SM-liigakausi ja kaikkiaan 79. kausi jääkiekon SM-tasolla. Ilves pelasi runkosarjassa 60 ottelua ja jäi 14 joukkueen sarjassa viimeiselle sijalle. Runkosarjan jälkeen Ilveksen pelit jatkuivat Mestiksen voittanutta Mikkelin Jukureita vastaan karsintasarjassa, jonka Ilves selvitti voitoin 4–1.
Sarjataulukko

Päivitetty 12.3.2013
| Sija | Joukkue | O | 3P | 2P | 1P | 0P | TM | PM | ME | P | P/O |
| --- | --- | --- | --- | --- | --- | --- | --- | --- | --- | --- | --- |
| 1. | Jokerit | 60 | 28 | 10 | 7 | 15 | 168 | 136 | 32 | 111 | 1,85 |
| 2. | Tappara | 60 | 29 | 7 | 7 | 17 | 178 | 145 | 33 | 108 | 1,8 |
| 3. | JYP | 60 | 28 | 5 | 9 | 18 | 161 | 142 | 19 | 103 | 1,72 |
| 4. | Ässät | 60 | 27 | 8 | 5 | 20 | 160 | 130 | 30 | 102 | 1,7 |
| 5. | KalPa | 60 | 24 | 9 | 7 | 20 | 172 | 145 | 27 | 97 | 1,62 |
| 6. | HPK | 60 | 20 | 12 | 12 | 16 | 157 | 144 | 13 | 96 | 1,6 |
| 7. | Kärpät | 60 | 23 | 9 | 6 | 22 | 172 | 150 | 22 | 93 | 1,55 |
| 8. | HIFK | 60 | 26 | 3 | 7 | 24 | 153 | 163 | -10 | 91 | 1,52 |
| 9. | SaiPa | 60 | 23 | 7 | 6 | 24 | 162 | 173 | -11 | 89 | 1,48 |
| 10. | Lukko | 60 | 24 | 3 | 8 | 25 | 151 | 170 | -19 | 86 | 1,43 |
| 11. | Pelicans | 60 | 22 | 7 | 3 | 28 | 163 | 180 | -17 | 83 | 1,38 |
| 12. | Blues | 60 | 21 | 6 | 5 | 28 | 151 | 164 | -13 | 80 | 1,33 |
| 13. | TPS | 60 | 12 | 8 | 12 | 28 | 144 | 182 | -38 | 64 | 1,07 |
| 14. | Ilves | 60 | 13 | 6 | 6 | 35 | 124 | 193 | -69 | 57 | 0,95 |
Kokoonpano > Valmentajat 2012–2013

Päävalmentaja  Raimo Helminen /  Tuomas Tuokkola
Valmentaja  Vesa Viitakoski
Maalivahtivalmentaja  Markus Korhonen
Fysiikkavalmentaja  Jarkko Welling
Joukkueenjohtaja  Matti Kaario
Kokoonpano > Valmentajat 2012–2013 > Tuomas Tuokkola korvaa Raimo Helmisen päävalmentajana

Joulukuun puolivälissä Ilves julkisti tehneen päävalmentajasopimuksen seuraavaksi kahdeksi kaudeksi Tuomas Tuokkolan kanssa. Päävalmentaja Raimo Helminen oli aiemmin ilmoittanut seurajohdolle, että hän ei ole käytettävissä seuraavalle kaudelle ja itse suositellut Tuokkolan palkkaamista. Tammikuun lopulla näytti siltä, että Ilves ei enää nouse sarjataulukon viimeiseltä sijalta haastamaan muita joukkueita. Seurajohto teki rankan päätöksen ja siirsi Raimo Helmisen sivuun päävalmentajan tehtävästä. Helmisen korvaajaksi tuli jo seuraavalle kaudelle sopimuksen tehnyt Tuomas Tuokkola. Muu 
valmennusjohto pysyi muuttumattomana.
Kokoonpano > NHL:n työsulkuvahvistuksia

Ilves ei ollut SM-liigan ensimmäisiä joukkueita, jotka hankkivat työsulkuvahvistuksia. Lokakuun lopulla Miika Wiikman kuitenkin loukkaantui ja Ilves päätti hankkia syyskauden loppuun asti ulottuvalla työsulkusopimuksella Anders Lindbäckin. Nashvillessa Pekka Rinteen varjoon jäänyt isokokoinen ruotsalaisvahti haki pelituntumaa tehtyään Tampa Bay Lightningin kanssa tuoreen sopimuksen, jonka ansiosta hän pääsisi kokeilemaan kannuksiaan NHL-joukkueen ykkösvahtina, kunhan taalaliigan työsulku päättyisi. Lindbäck haki muutaman pelin torjuntavirettä, mutta sen jälkeen hän oli SM-liigan kuumin vahti pestinsä loppuun asti.
Marraskuun alussa Ilves vahvisti ohutta keskushyökkääjien osastoa sopimalla työsulkusopimuksen Max Talbotin kanssa. Pittsburgh Penguinsissa 2009 Stanley Cupin voittanut NHL-kenttien väriläiskä toi jekuillaan rentoa tunnelmaa tappiosta tappioon taapertaneen Ilves-joukkueen pukuhuoneeseen. Vaikka Talbot ei osoittautunut SM-liigassakaan pistepörssikuninkaaksi, hän oli rakentamassa tärkeitä maaleja ja ammattimaisella otteellaan paransi erityisesti Ilveksen alivoimapeliä.
Joulukuun alussa Ilveksen kokoonpanoon liittyi Boston Bruinsissa 2011 Stanley Cupin voittanut Daniel Paille. NHL:ssä neloskentän laitahyökkääjänä pelaava Paille toi Talbotin tavoin eniten ammattimaista asennetta nuoren joukkueen ammennettavaksi. Paille erikoistui tekemään maalinsa vastustajan maalivahdin hylkäämään maaliin, kun molemmat hänen tekemänsä maalit syntyivät ottelun lopussa tyhjiin. Ilves nimitti Paillen Petri Nygårdin nimikkopelaajaksi kiitoksena Nygårdin spontaanista Support Ilves -tukikampanjasta.
Lindbäck ja Talbot pelasivat viimeiset pelinsä Ilveksessä joulukuun puolella. Paille esiintyi viimeisen kerran Ilves-paidassa 4.1.2013, kun NHL:n työsulun päättymisestä uutisoitiin 7.1.2013 ennen Ilveksen seuraavaa ottelua.
Kokoonpano > Kauden pelaajaliikenne

Ilveksen pelaajaliikenne oli työsulkuvahvistusten lisäksi varsin maltillista syyskaudella. Entisen Ilves-puolustaja Toni Niemen lainasopimus Mestiksen LeKi:stä venähti 12 ottelun pituiseksi syys-marraskuussa. Kiekkouransa lopettamisen kynnyksellä ollut kovaotteinen Erkki Rajamäki palasi Ilvekseen lokakuussa ja tinkimättömästi joukkueen eteen pelaava laitahyökkääjä saikin kauden edetessä C-kirjaimen paidan rinnukseen. Yhdysvaltalainen Danny Dries sekä Mestiksessä pelituntumaa ylläpitänyt liigakonkari Janne Laakkonen solmivat koesopimukset Ilveksen kanssa, mutta heille Ilves ei nähnyt käyttöä määräaikaisten sopimusten umpeuduttua.
Ilveksen pukuhuoneen ovet alkoivat käydä toden teolla vasta tammikuussa, kun näytti väistämättömältä, että joukkueen kausi päättyy karsinnoissa. Ilves hankkiutui enimmäkseen eroon pelaajista, joille seurajohto ei nähnyt roolia seuraavan kauden joukkueessa. Joukkueen tavoitteena oli selkeästi myös karsia palkkakuluja lähinnä kalliimpia pelaajia myymällä. Joukkueesta poistuivat Kärpissäkin vuokralla ollut Miika Wiikman, Jesse Niinimäki, Teemu Kesä, Teemu Huhtala, Aivaras Benzius sekä HIFK:iin kevääksi vuokralle siirtynyt joukkueen kapteeni Martti Järventie. Toiseen suuntaan saapui nuoria pelaajia jo ensi kautta silmällä pitäen sekä kokeneita liigakonkareita kevään karsintasarjaa ajatellen: Antti Hölli, Alexander Ruuttu, Jarkko Näppilä, Tuomas Huhtanen, Jere Laaksonen, Mika Viinanen, Jaroslav Hübl ja Atte Pentikäinen.
Ilves-Hockey Oy:n ongelmat

Ilveksen ongelmat kaukalon ulkopuolella jatkuivat myös kaudella 2012-2013. Elokuun alussa ennen kauden alkua julkaistiin tiedote, jonka mukaan Ilves ei luovuta. Tiedossa todettiin Ilves-Hockeyn tukala taloudellinen tilanne, muutoksen tarve, YT-neuvottelujen aloittaminen, osakeannin järjestäminen syksyllä 2012 sekä pääomistaja Vincent Manngardin siirtyminen sivuun hallituksesta yhdessä veljensä Ericin kanssa.
Elokuun lopulla julkaistiin tiedote organisaation muutoksista ja uudistuksista. Tärkeimpänä uudistuksena oli Pasi Huuran, Jyrki Lumpeen ja Markku Tuomisen muodostaman urheilukehitysryhmän tavoite tuoda kiekko-osaamista päättäjien avuksi. Myös Erkka Westerlundilla oli ryhmässä jonkinlainen rooli valmentajajäsenenä. Samalla urheilutoimenjohtaja Seppo Hiitelä irtisanoutui tehtävästään. Saman tiedotteen mukaan Ilves ulkoisti sponsorimyyntinsä Sponsvision Oylle, jonka toinen pääomistaja on Ilveksen entinen toimitusjohtaja Esa Honkalehto. Tiedote otettiin vastaan pääasiallisesti myönteisesti Ilves-kannattajien joukossa.
Lupaavasti alkanutta muutosta ei kuitenkaan kestänyt kauan, kun koko Ilveksen johto ilmoitti erostaan tiedotteella 26.9.2012. Eron syynä oli luottamuspula ja eriävät näkemykset enemmistöomistajan Vincent Manngardin kanssa. Eroilmoituksen oli jättänyt kesäkuussa muodostettu hallitus, kesäkuussa valittu toimitusjohtaja Jari Hakovirta, sekä elokuun lopulla muodostettu urheilukehitysryhmä. Myös pääomistaja Vincent Manngard julkaisi samana päivänä tiedotteen, jossa hän muun muassa ilmoitti vahvistaneensa kesällä yhtiön kassaa 500 000 eurolla.
Lokakuun alussa Ilves nimitti vt. toimitusjohtajaksi Heikki Tarvaisen. Samalla uutisoitiin sekä ylimääräisestä että varsinaisesta yhtiökokouksesta. Lokakuun lopulla julkistettiin uusi hallitus sekä suunnitelma, jonka Vincent Manngard myi Ilves-Hockeyn osakkeitaan 10 euron kappalehintaan. Myynnin ehtona oli osakkeisiin kytketty mainossopimus Ilveksen kanssa.
Ilves ilmoitti marraskuun lopulla pidetyn yhtiökokouksen jälkeen suunnatusta osakeannista, jossa laskettaisiin jopa 100 000 uutta osaketta liikkeelle. Samalla hyväksyttiin edellisen kauden tilinpäätös, joka oli 450 700 euroa tappiollinen 5,13 miljoonan euron liikevaihdolla.
Hallitus rikkoi hiljaisuuden helmikuussa kertomalla osakeantiin liittyvien neuvottelujen mahdollisten uusien pääomistajien kanssa olevan vielä kesken.
Karsinnat

Ilves jäi runkosarjassa neljänneksitoista, joten se joutui karsintasarjaan. Karsinnoissa Ilves kohtasi Mestiksen kaudella 2012-2013 voittaneen Mikkelin Jukurit. Karsintasarjan voittoon vaadittiin neljä otteluvoittoa, mikä tarkoittaa enimmillään seitsemää ottelua, jotka pelataan pudotuspelien tapaan ratkaisuun asti. Ottelusarjan voittajalla oli oikeus lunastaa Ilveksen hallussa oleva liigaosake SM-liigan seuraavalle kaudelle ja siten sarjapaikka Suomen ylimmältä sarjatasolta. Ilves voitti ottelusarjan 4–1.
Karsinnat > Karsintasarja

| Ilves - Jukurit |
| --- | --- | --- | --- |
| 22.3.2013 | Ilves – Jukurit | 2–0 |  |
| 26.3.2013 | Jukurit – Ilves | 1–3 |  |
| 28.3.2013 | Ilves – Jukurit | 2–1 JA | 73.33 Michael Keränen |
| 30.3.2013 | Jukurit – Ilves | 7–4 |  |
| 2.4.2013 | Ilves – Jukurit | 4–2 |  |
Ilves säilytti sarjapaikkansa voitoin 4–1.
Tummahelmilevä

| Tummahelmilevä |
| --- | --- |

Tieteellinen luokittelu
Kunta::  Kasvit Plantae
Kaari::  Punalevät Rhodophyta
Luokka::  Florideophyceae
Lahko::  Ceramiales
Heimo::  Ceramiaceae
Suku::  Ceramium
Laji::  virgatum
Kaksiosainen nimi
 Ceramium virgatum  Roth 
Infobox OKNimi-testi OK: 
Tummahelmilevä (Ceramium virgatum) on punaleviin kuuluva laji. Se on väriltään tummanpunainen ja sen pääversoissa on tummia raitoja. Versot haarautuvat haarukan tavoin. Se on yleensä 5 cm pitkä, mutta pisimmät yksilöt voivat kasvaa 20 cm pitkiksi. Versojen haarojen päät ovat suoria tai kaarevia ja ne ovat Y:n muotoisia. Matalien vesien alueella, missä auringonvaloa on runsaasti, tummahelmilevät ovat vaaleampia kuin syvemmissä vesissä. Tummahelmilevä on Suomen uhanalaisuusluokituksessa määritelty vaarantuneeksi. Tummahelmilevä muodostaa pensasmaisia kasvustoja. Sitä esiintyy syvimmillään 15 metrin syvyydessä.
Tukholman kauppakorkeakoulu

| Tukholman kauppakorkeakoulu> Handelshögskolan i Stockholm |
| --- | --- |

Motto:  Att genom vetenskaplig undervisning och forskning befrämja affärsverksamhetens höjande inom landet.
Perustettu:  1909
Tyyppi:  Yksityinen
Rehtori:  Lars Strannegård
Henkilökunta:  155
Opiskelijoita:  1 650
Jatko-opiskelijoita:  125
Sijainti:  Tukholma,  Ruotsi
Maskotti:  Hermes
Yhteistyö:  APSIA, CEMS, EFMD (EQUIS), EIASM, ICEDR, PIM
Sivusto:  www.hhs.se
Tukholman kauppakorkeakoulu (ruots. Handelshögskolan i Stockholm, engl. Stockholm School of Economics) on Ruotsin pääkaupungissa Tukholmassa sijaitseva yksityinen yliopisto. Tukholman kauppakorkeakoulu perustettiin vuonna 1909. Yliopisto on Pohjois-Euroopan vanhin kauppakorkeakoulu Helsingin Hankenin ohella.
Maailman viidensadan huippuyliopiston Shanghai-yliopistovertailussa Tukholman kauppakorkeakoulu ylsi vuonna 2016 sijaluvulle 401–500. Tämä tarkoitti samalla Ruotsin 11. parhaiten sijoittuneen yliopiston asemaa.
Tukholman kauppakorkekoulu omistaa yhdessä Hankenin kanssa yrityksen Hanken & SSE Executive Education Suomessa.
Aiheesta muualla

Kuvia tai muita tiedostoja aiheesta Tukholman kauppakorkeakoulu Wikimedia Commonsissa
Tukholman kauppakorkeakoulu (englanniksi, ruotsiksi)
The Urbz: Sims in the City

| The Urbz: Sims in the City |
| --- | --- |

Kehittäjä:  Maxis Griptonite Games (GBA & DS)
Julkaisija:  Electronic Arts
Pelisarja:  The Sims
Pelimoottori:  Proprietary engine
Julkaistu:  NA 9. marraskuuta 2004 EU 12. marraskuuta 2004 Nintendo DS NA 17. marraskuuta 2004 EU 11. maaliskuuta 2005 AUS 1. lokakuuta 2005
Lajityyppi:  elämäsimulaatio
Pelimuoto:  yksinpeli, moninpeli
Ikäluokitus:  ESRB: T / E GBA, DS OFLC: M / G DS PEGI: 12+ / 3+ GBA, DS
Alusta:  GameCube, PlayStation 2, Xbox, Game Boy Advance, Nintendo DS
Lisenssi:  Suljettu lisenssi
Jakelumuoto:  DVD, optinen levy, pelimoduuli
Lisää peliartikkeleitaVideopelien teemasivulla
Infobox OK   : 
The Urbz: Sims in the City on suositun The Sims -pelin versio, jonka on kehittänyt Maxis. The Sims -pelissä tavoitteena on luoda hahmo ja asua omassa vuokratalossa. Urbzissa simit eivät kuitenkaan enää ole simejä, vaan urbzeja. Pelin päätarkoituksena on kerätä mainetta kaupungin eri alueilla.
Peli

Urbzissa on 9 eri aluetta, joilla mainetta kerätään. Pelin alueet ovat: Steissi (Metroasema), Säihkylä (Hienostunut kattohuoneisto), Cozmozkatu (Katu), Bensakuja (Prätkämiesten Kuja), Peräpotkula (Skeittipuisto), Jytkepätkä (Japanilaistyylinen silta), Sulatto (Syrjäinen kuja), Syrjäranta (Satama) ja Hormiharju (Katto). 
Hyvällä maineella pelaaja pääsee alueiden VIP-klubeihin juhlimaan. Yöllä VIP-klubeihin tulee kuuluisuus nimeltä Tatu, joka auttaa pelaaja pelin etenemisessä. Pelin aikana eri alueilla kuluu erilaista musiikkia. Jokaisella alueella on myös oma tyylinsä, jonka mukaan täytyy pukeutua. Jokaisella alueella on myös omat tapansa. Tavoitteita suorittamalla voi saada rahaa, mainetta ja muita palkintoja. Jokaisella alueella pitää myös päihittää roisto, jolla on Tatun koneenosa. Kun kaikki koneenosat on saatu, saa urb kattohuoneiston käyttöönsä.
Musiikkia pelissä kuuluu paljon ja osa on hiphopryhmän The Black Eyed Peas tuotosta, mutta käännetty simkielelle.
| 0 | 1 | 2 |
| --- | --- | --- |
| The Sims:   | The Sims: Livin' It Up | The Sims: House Party | The Sims: Hot Date | The Sims: Lomalla | The Sims: Lemmikit | The Sims: Superstar | The Sims: Taikaa |  |
| The Sims 2:   | The Sims 2: Yliopisto | The Sims 2: Yöelämää | The Sims 2: Kauppa auki | The Sims 2: Lemmikkielämää | The Sims 2: Vuodenajat | The Sims 2: Matkoilla | The Sims 2: Vapaa-aika | The Sims 2: Kaupunkikämppä |  |
| The Sims 3:   | The Sims 3: Maailmanmatkaaja | The Sims 3: Unelmaduuni | The Sims 3: Iltahuvit | The Sims 3: Täyttä Elämää | The Sims 3: Lemmikit | The Sims 3: Superstara | The Sims 3: Supernatural | The Sims 3: Vuodenajat | The Sims 3: Yliopistoelämää | The Sims 3: Paratiisisaari | The Sims 3: Tulevaisuuteen |  |
| The Sims 4:   | The Sims 4: Duunipäivä | The Sims 4: Kaupunkielämää | The Sims 4: Kimppapuuhaa | The Sims 4: Kylpyläpäivä | The Sims 4: Vampyyrit |  |
| The Sims Tarinat:   | The Sims Elämäntarinat | The Sims Lemmikkitarinat | The Sims Selviytymistarinat |  |
| Konsolipelit:   | MySims | The Sims ryntää raitille | The Urbz: Sims in the City | The Sims 2: Autiosaari |  |
| Muut:   | Project Rene (The Sims 5) | The Sims Online (EA Land) | The Sims Medieval | The Sims -videopeli | The Sims -elokuva |  |
The Kindness of Strangers

| The Kindness of Strangers Spock’s Beard |
| --- | --- | --- |

Studioalbumin tiedot
 Julkaistu: 19. toukokuuta 1997
 Tyylilaji: progressiivinen rock
 Kesto: 56.35
 Levy-yhtiö: InsideOut
Spock’s Beardin muut julkaisut
| Official Live Bootleg/The Beard Is out There 1996 | The Kindness of Strangers 1996 | Day for Night 1999 |
The Kindness of Strangers on Spock’s Beardin kolmas studioalbumi, joka julkaistiin 19. toukokuuta 1997.
Kappaleet

The Good Don’t Last – 10.02
Introduction
The Good Don’t Last
The Radian Is
In the Mouth of Madness – 4.44
Cakewalk on Easy Street – 5.01
June – 5.26
Strange World – 4.18
Harm’s Way – 11.03
Flow – 15.48
True Believer
A Constant Flow of Sound
Into the Source
Aiheesta muualla

The Kindness of Strangers discogs.com -sivustolla (englanniksi)
Arvostelut

AllMusic:
Viisijuovaskinkki

| Viisijuovaskinkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Scinciformata
Osalahko::  Skinkkimäiset Scincomorpha
Heimo::  Skinkit Scincidae
Alaheimo::  Scincinae
Suku::  Plestiodon
Laji::  fasciatus
Kaksiosainen nimi
 Plestiodon fasciatus  (Linnaeus, 1758) 
Synonyymit
 Eumeces fasciatus (Linnaeus, 1758)  Lacerta fasciata Linnaeus, 1758 
Katso myös
   Viisijuovaskinkki Wikispeciesissä   Viisijuovaskinkki Commonsissa 
Infobox OKVirheellinen NIMI-arvoIUCN-testi OK: 
Viisijuovaskinkki (Plestiodon fasciatus) on Plestiodon-sukuun kuuluva skinkkilaji. Se liikkuu päiväaikaan.
Ulkonäkö ja koko

Viisijuovaskinkin pituus on noin 20 senttiä. Pääväri on pronssinruskea tai harmahtavan oliivinvihreä. Pitkin koko ruumista on viisi vaaleaa juovaa. Nuoret yksilöt ovat kirkkaamman värisiä kuin vanhemmat. Ruumis on hoikka ja pitkänomainen. Hännän pää on sininen tai harmaa.
Levinneisyys ja elinympäristö

Viisijuovaskinkkiä tavataan Yhdysvaltojen länsi- ja kaakkoisosissa. Sitä esiintyy kosteissa metsissä. Se elää enimmäkseen maalla.
Lisääntyminen

Munia on noin 15. Naaras pitää huolta munista, kunnes poikaset kuoriutuvat. Munimisesta kuoriutumiseen kestää 33–35 päivää.
Ravinto

Viisijuovaskinkki syö selkärangattomia eläimiä ja muita liskoja.
Aiheesta muualla

http://animaldiversity.ummz.umich.edu/accounts/Plestiodon_fasciatus (englanniksi)
UniProt, Taxonomy: Plestiodon fasciatus (englanniksi)
Tukholman katolinen tuomiokirkko

| Tukholman katolinen tuomiokirkko Sankt Eriks katolska domkyrka |
| --- | --- |

Sijainti:  Folkungagatan 46, Tukholma
Koordinaatit:  59.3137°N, 18.0724°E
Rakentamisvuosi:  1892
Suunnittelija:  Axel Gillberg
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Eerikin katolinen tuomiokirkko (ruots. Sankt Eriks katolska domkyrka) on kirkkorakennus Tukholman Södermalmilla, Folkungagatanin alussa hieman Medborgarplatsenilta etelään. Se on Tukholman katolisen hiippakunnan tuomiokirkko vuodesta 1953 lähtien.
Tuomiokirkon sisätilat
Arkkitehti Axel Gillbergin suunnittelema kirkko rakennettiin vuosina 1890–1892. Vuonna 1784 perustettu Tukholman katolinen seurakunta oli ostanut tontin 1857. Värikäs rakennus edustaa pyörökaarityyliä ja sen seinät on verhoiltu punatiilellä. Julkisivua koristaa kaksi matalaa tornia. Kirkkosali uudistettiin ja kirkkoa täydennettiin lisärakennuksella 1979–1982 arkkitehti Hans Westmanin suunnitelmien mukaan. Samalla kirkkoon yhdistettiin 1680-luvulla valmistunut viereinen Paulin talo, joka muutettiin seurakuntatiloiksi. Muutostöiden valmistuttua kirkko vihittiin uudelleen käyttöön 25. maaliskuuta 1983.
Aiheesta muualla

Kuvia tai muita tiedostoja aiheesta Tukholman katolinen tuomiokirkko Wikimedia Commonsissa
Kirkon kotisivut (ruotsiksi)
Bebyggelseregistret (ruotsiksi)